گونشده باش وئرن پارتلاییشلارین اساس مقصدی دونیا اهالیسینی محو ائتمکدیر.
بونو آخار. آذ-آ آچیقلاماسیندا میلی ائکولوژی پروقنوزلاشدیرما مرکزینین رهبری تئلمان زئینالوو سؤیلهییب. اونون سؤزلرینه گؤره، گونشده باش وئرن پارتلاییشلار صونعی صورتده یارادیلیر:
«بو پارتلاییشلار نتیجهسینده یئر کورهسینده الکتریک دالغالارینین میقداری آرتیر. بو دا بو و یا دیگر خستهلیکلرین یارانماسینا سبب اولور. گونشده باش وئرن پارتلاییشلار اینسانین صحتینه منفی رئاکسییا گؤستریر. سون دؤورلر بو پارتلاییشلار صونعی صورتده یارادیلیر. هم روسییا، هم ده آمریکادا اولان خصوصی سلاحلار واسطهسیله حیاتا کئچیریلیر. سون زامانلار داشقینلارین، سئللرین، مئشه یانغینلارینین میقدارینین آرتدیغینین شاهیدی اولوروق. مئشهلر هئچ واخت اؤزباشینا یانماز. مئشهنی یاندیریرلار. نه قدر مئشهلر چوخ یانیرسا، او قدر صحرالار چوخالیر».
قئید ائدک کی، گونشده سون ۱۲ ایلین ان گوجلو پارتلاییشی سئنتیابرین ۶-دا باش وئریب و بو گون ساعت ۱۹:۰۰-آ قدر داوام ائده جک. بو پارتلاییش خ۹.۳ باللا قیمتلندیریلیر. سون بئله گوجلو پارتلاییش ۲۰۰۵-جی ایلین سئنتیابرین ۵-ده باش وئریب.
azb_Arab azb_Arab azb_Arab azb_Arab